31.

Se introduce următoarea anexă IIa: „ ANEXA IIA CONDIȚII ARMONIZATE PENTRU DESCHIDEREA ȘI FUNCȚIONAREA UNUI CONT DE FONDURI DEDICATE ÎN TARGET2 TITLUL I DISPOZIȚII GENERALE Articolul 1 Definiții În sensul prezentelor condiții armonizate (denumite în continuare «condiții»), se aplică următoarele definiții: — «autocolateralizare» (auto-collateralisation) înseamnă creditul pe parcursul zilei acordat de banca centrală națională (BCN) din zona euro în banii băncii centrale care este declanșat atunci când un titular de DCA nu are fonduri suficiente pentru a deconta tranzacțiile cu instrumente financiare, acest credit pe parcursul zilei fiind colateralizat fie cu instrumentele financiare cumpărate (colateral asupra fluxului), fie cu instrumentele financiare deținute de titularul DCA în favoarea BCN din zona euro (colateral asupra stocului); — «cont de fonduri dedicate (DCA)» [Dedicated Cash Account (DCA)] înseamnă un cont deținut de un titular de DCA, deschis în TARGET2 – [inserați referința băncii centrale/țării] și utilizat pentru plăți în numerar în relație cu decontarea instrumentelor financiare în T2S; — «ordin de transfer de lichiditate imediat» (immediate liquidity transfer order) înseamnă o instrucțiune de a efectua un ordin de transfer de lichiditate din DCA în PM, un ordin de transfer de lichiditate din PM în DCA sau un ordin de transfer de lichiditate din DCA în DCA în timp real, la primirea respectivei instrucțiuni; — «ordin de transfer de lichiditate predefinit» (predefined liquidity transfer order) înseamnă o instrucțiune de a transfera un volum specificat de fonduri dintr-un DCA într-un cont PM care urmează a fi executată numai o dată la un anumit moment sau eveniment; — «ajustare de lichiditate» (liquidity adjustment) înseamnă autorizația dată de titularul de DCA către CSD participant al acestuia sau [inserați denumirea băncii centrale] printr-un acord contractual special documentat în mod corespunzător și înregistrat în datele statice, de a iniția transferuri de lichiditate între un DCA și un cont PM sau între două DCA; — «ordin de transfer de lichiditate din DCA în PM» (DCA to PM liquidity transfer order) înseamnă instrucțiunea de a transfera un volum specificat de fonduri dintr-un DCA într-un cont PM; — «ordin de transfer de lichiditate din PM în DCA» (PM to DCA liquidity transfer order) înseamnă instrucțiunea de a transfera un volum specificat de fonduri dintr-un cont PM într-un DCA; — «ordin de transfer de lichiditate din DCA în DCA» (DCA to DCA liquidity transfer order) înseamnă instrucțiunea de a transfera un volum specificat de fonduri (i) dintr-un DCA într-un DCA legat de același cont PM principal; sau (ii) dintr-un DCA într-un DCA deținute de aceeași entitate juridică; — «cont PM principal» (Main PM account) înseamnă contul PM de care este legat un DCA și în care va fi repatriat în mod automat orice sold rămas în DCA la închiderea zilei; — «ordin de transfer de lichiditate programat» (standing liquidity transfer order) înseamnă o instrucțiune de a transfera un volum specificat de fonduri sau «toate fondurile» disponibile în DCA din T2S dintr-un DCA într-un cont PM, care urmează a fi executată în mod repetat la un anumit moment sau eveniment din ciclul de procesare T2S, până când este anulat ordinul sau expiră perioada de valabilitate a acestuia; — «date statice» (Static Data) înseamnă ansamblul de obiecte de business, specifice unui titular de DCA sau unei bănci centrale, din T2S și deținute de acest titular de DCA sau, respectiv, de banca centrală, de care T2S are nevoie pentru a procesa datele tranzacționale legate de acest titular de DCA sau această bancă centrală; — «cod de identificare a entității (BIC)» [Business Identifier Code (BIC)] înseamnă un cod, astfel cum este acesta definit de standardul ISO nr. 9362; — «cod de țară ISO» (ISO country code) înseamnă un cod, astfel cum este acesta definit de standardul ISO nr. 3166-1; — «zi de operare» (business day) înseamnă orice zi în care TARGET2 este deschis pentru decontarea ordinelor de plată, astfel cum este precizat în apendicele V; — «opinie juridică privind capacitatea» (capacity opinion) înseamnă o opinie juridică specifică unui participant, care conține o evaluare a capacității juridice a participantului de a-și asuma și de a-și îndeplini obligațiile prevăzute de prezentele condiții; — «bănci centrale» [central banks (CBs)] înseamnă băncile centrale din Eurosistem și BCN conectate; — «BCN conectată» (connected NCB) înseamnă o BCN, alta decât o bancă centrală din Eurosistem, care este conectată la TARGET2 în temeiul unui acord specific; — «instituție de credit» (credit institution) înseamnă fie: (a) o instituție de credit în sensul articolului 4 alineatul (1) punctul (1) din Regulamentul (UE) nr. 575/2013 [și, dacă este relevant, inserați prevederile dreptului intern care transpun articolul 2 alineatul (5) din Directiva 2013/36/UE], care este supusă supravegherii de către o autoritate competentă; fie (b) o altă instituție de credit, în sensul articolului 123 alineatul (2) din tratat, care este supusă verificării pe baza unor standarde comparabile cu cele folosite în supravegherea efectuată de o autoritate competentă; — «BCN din zona euro» (euro area NCB) înseamnă BCN a unui stat membru a cărui monedă este euro; — «bancă centrală din Eurosistem» (Eurosystem CB) înseamnă Banca Centrală Europeană (BCE) sau o BCN din zona euro; — «situație de neîndeplinire a obligațiilor» (event of default) înseamnă orice eveniment iminent sau existent, a cărui producere poate pune în pericol îndeplinirea de către un participant a obligațiilor ce îi revin în temeiul prezentelor condiții sau al oricăror altor reguli care se aplică relației dintre acel participant și [inserați denumirea băncii centrale] sau oricare altă bancă centrală, inclusiv: (a) atunci când participantul nu mai îndeplinește criteriile de acces prevăzute la articolul 5 sau condițiile prevăzute la articolul 6 alineatul (1) litera (a) punctul (i); (b) deschiderea procedurilor de insolvență împotriva participantului; (c) depunerea unei cereri referitoare la procedura menționată la litera (b); (d) emiterea de către participant a unei declarații scrise privind incapacitatea sa de a-și plăti în întregime sau parțial datoriile sau de a-și îndeplini obligațiile legate de utilizarea creditului pe parcursul zilei; (e) încheierea de către participant a unui acord sau a unui aranjament general amiabil cu creditorii săi; (f) atunci când participantul este, sau banca sa centrală consideră că este insolvabil sau incapabil de a-și achita datoriile; (g) atunci când soldul creditor al contului PM sau al DCA al participantului sau toate ori o parte importantă a activelor participantului fac obiectul unui ordin de blocare, sechestrului/popririi, confiscării sau oricărei alte proceduri care are ca scop apărarea interesului public sau a drepturilor creditorilor participantului; (h) atunci când participarea participantului la un alt sistem component al TARGET2 și/sau la un sistem auxiliar a fost suspendată sau a încetat; (i) atunci când orice declarație asupra unor elemente esențiale sau declarație precontractuală dată de participant sau despre care se presupune că a fost dată de participant conform legii aplicabile este incorectă sau falsă; (j) cesionarea tuturor activelor participantului sau a unei părți importante a acestora, — «procedura de insolvență» (insolvency proceedings) înseamnă procedura de insolvență în sensul articolului 2 litera (j) din Directiva 98/26/CE a Parlamentului European și a Consiliului (*); — «furnizor de servicii de rețea TARGET2» (TARGET2 network service provider) înseamnă un furnizor de conexiuni computerizate de rețea desemnat de Consiliul guvernatorilor BCE cu scopul de a iniția mesaje de plată în TARGET2; — «furnizor de servicii de rețea T2S» (T2S network service provider) înseamnă o întreprindere care a încheiat un acord de licență cu Eurosistemul pentru a furniza servicii de conectare în contextul T2S; — «beneficiar» (payee), cu excepția cazurilor în care este utilizat în contextul articolului 28 din prezentele condiții, înseamnă un participant la TARGET2 al cărui DCA va fi creditat ca urmare a decontării unui ordin de plată; — «plătitor» (payer), cu excepția cazurilor în care este utilizat în contextul articolului 28 din prezentele condiții, înseamnă un participant la TARGET2 al cărui DCA va fi debitat ca urmare a decontării unui ordin de plată; — «ordin de plată» (payment order) înseamnă un ordin de transfer de lichiditate din DCA în PM, un ordin de transfer de lichiditate din PM în DCA sau un ordin de transfer de lichiditate din DCA în DCA; — «modul de plăți (PM)» [Payments Module (PM)] înseamnă un modul al SSP în care plățile participanților la TARGET2 sunt decontate în conturile PM; — «cont PM» (PM account) înseamnă un cont deschis la o bancă centrală din Eurosistem de un participant la TARGET2 în PM, cont necesar unui astfel de participant la TARGET2 pentru: (a) a iniția ordine de plată sau a primi plăți prin intermediul TARGET2; și (b) a deconta astfel de plăți la o astfel de bancă centrală din Eurosistem; — «platformă comună unică (SSP)» [Single Shared Platform (SSP)] înseamnă infrastructura platformei tehnice unice pusă la dispoziție de BCN care furnizează SSP; — «TARGET2-Securities (T2S)» [TARGET2-Securities (T2S)] sau «Platforma T2S» (T2S Platform) înseamnă ansamblul de componente hardware, software și alte componente de infrastructură tehnică prin care Eurosistemul furnizează CSD participante și băncilor centrale din Eurosistem servicii care permit decontarea livrare-contra-plată în banii băncii centrale în mod centralizat, neutru și fără frontiere a tranzacțiilor cu instrumente financiare; — «BCN care furnizează SSP» (SSP-providing NCBs) înseamnă Deutsche Bundesbank, Banque de France și Banca d'Italia, în calitatea lor de bănci centrale care construiesc și operează SSP în beneficiul Eurosistemului; — «4CB» (4CBs) înseamnă Deutsche Bundesbank, Banque de France, Banca d'Italia și Banco de España, în calitatea lor de bănci centrale care construiesc și operează Platforma T2S în beneficiul Eurosistemului; — «formular de colectare a datelor statice» (static data collection form) înseamnă un formular elaborat de [inserați denumirea băncii centrale] în scopul înregistrării solicitanților de servicii TARGET2 – [inserați referința băncii centrale/țării] și al înregistrării oricăror schimbări în legătură cu prestarea acestor servicii; — «suspendare» (suspension) înseamnă blocarea temporară a drepturilor și a obligațiilor unui participant pentru o perioadă ce urmează să fie stabilită de [inserați denumirea băncii centrale]; — «T2S GUI» (T2S GUI) înseamnă modulul din Platforma T2S care permite titularilor de DCA să obțină informații online și le oferă posibilitatea de a iniția ordine de plată; — «TARGET2 – [inserați referința băncii centrale/țării]» (TARGET2 – [insert CB/country reference]) înseamnă sistemul component al TARGET2 al [inserați denumirea băncii centrale]; — «TARGET2» (TARGET2) înseamnă ansamblul format din toate sistemele componente ale TARGET2 ale băncilor centrale; — «sistem component al TARGET2» (TARGET2 component system) înseamnă oricare dintre sistemele cu decontare pe baza brută în timp real (real-time gross settlement) (RTGS) ale băncilor centrale care fac parte din TARGET2; — «participant la TARGET2» (TARGET2 participant) înseamnă orice participant la oricare dintre sistemele componente ale TARGET2; — «participant» (participant) sau «participant direct» (direct participant) înseamnă o entitate care are cel puțin un cont PM (titular de cont PM) și/sau un cont de fonduri dedicate (Dedicated Cash Account) (titular de DCA) deschis la o bancă centrală din Eurosistem; — «disfuncționalitate tehnică a TARGET2» (technical malfunction of TARGET2) înseamnă orice dificultate, defecțiune sau întrerupere în funcționare a infrastructurii tehnice și/sau a sistemelor informatice utilizate de TARGET2 – [inserați referința băncii centrale/țării], inclusiv a SSP sau Platformei T2S, sau orice alt eveniment care face imposibilă executarea și finalizarea procesării în aceeași zi a plăților în TARGET2 – [inserați referința băncii centrale/țării]; — «lichiditate disponibilă» (available liquidity) înseamnă soldul creditor din DCA redus cu valoarea oricăror rezervări de lichiditate sau blocări de fonduri procesate; — «depozitar central de instrumente financiare participant» (participating Central Securities Depository) sau «CSD participant» (participating CSD) înseamnă un CSD care a semnat acordul-cadru privind T2S; — «A2A» (A2A) sau «aplicație-către-aplicație» (application-to-application) înseamnă un mod de conectare care permite titularului de DCA să facă schimb de informații cu aplicația software a Platformei T2S; — «U2A» (U2A) sau «utilizator-către-aplicație» (User-to-application) înseamnă un mod de conectare care permite titularului de DCA să facă schimb de informații cu aplicația software a Platformei T2S printr-o interfață grafică pentru utilizator; — «nume distinctiv T2S» (T2S Distinguished Name) sau «T2S DN» (T2S DN) înseamnă adresa de rețea pentru Platforma T2S care trebuie inclusă în toate mesajele destinate sistemului; — «sucursală» (branch) înseamnă o sucursală în sensul articolului 4 alineatul (1) punctul (17) din Regulamentul (UE) nr. 575/2013; — «ordin de plată nedecontat» (non-settled payment order) înseamnă un ordin de plată care nu este decontat în aceeași zi de operare în care este acceptat; — «decontare pe bază brută în timp real» (real-time gross settlement) înseamnă procesarea și decontarea ordinelor de plată tranzacție cu tranzacție în timp real. Articolul 2 Domeniu de aplicare Prezentele condiții guvernează relația dintre BCN din zona euro relevantă și titularul de DCA al acesteia în ceea ce privește deschiderea și funcționarea DCA. Articolul 3 Apendice (1) Următoarele apendice constituie parte integrantă din prezentele condiții: Apendicele I : Parametrii conturilor de fonduri dedicate – Specificații tehnice Apendicele II : Schema de compensație TARGET2 aferentă deschiderii și funcționării DCA Apendicele III : Termeni de referință pentru opiniile juridice privind capacitatea și țara Apendicele IV : Proceduri de asigurare a continuității activității și pentru situații de urgență Apendicele V : Programul de operare Apendicele VI : Lista comisioanelor. (2) În caz de conflict sau inadvertențe între conținutul oricărui apendice și conținutul oricărei prevederi din prezentele condiții, prevalează acestea din urmă. Articolul 4 Descrierea generală a T2S și TARGET2 (1) TARGET2 asigură decontarea pe bază brută în timp real a plăților în euro, cu decontare în banii băncii centrale în conturile PM și DCA. În temeiul Orientării BCE/2012/27, TARGET2 asigură, de asemenea, servicii de decontare pe bază brută în timp real pentru tranzacții T2S pentru titularii de DCA care au asigurat o legătură cu un cont de instrumente financiare la un CSD participant. Aceste servicii sunt furnizate pe Platforma T2S, permițând schimbul de mesaje standardizate cu privire la transferurile de la și către DCA deschise în registrele BCN din zona euro relevante în TARGET2. (2) În TARGET2 – [inserați referința băncii centrale/țării] sunt procesate următoarele tranzacții: (a) ordine de plată rezultate în mod direct din operațiunile de politică monetară ale Eurosistemului sau inițiate în legătură cu acestea; (b) decontarea pasului în euro al operațiunilor de schimb valutar care implică Eurosistemul; (c) decontarea transferurilor în euro rezultate din tranzacții în sistemele transfrontaliere de compensare a plăților de mare valoare; (d) decontarea transferurilor în euro rezultate din tranzacții în sistemele de plăți de mică valoare în euro de importanță sistemică; (e) decontarea pasului în fonduri al tranzacțiilor cu instrumente financiare; (f) ordine de transfer de lichiditate din DCA în DCA, ordine de transfer de lichiditate din DCA în PM și ordine de transfer de lichiditate din PM în DCA; și (g) orice alte ordine de plată în euro adresate participanților la TARGET2. (3) TARGET2 asigură decontarea pe bază brută în timp real a plăților în euro, cu decontare în banii băncii centrale în conturile PM și DCA. TARGET2 este organizat și funcționează pe baza SSP, prin intermediul căreia sunt inițiate și procesate toate ordinele de plată și prin care, în final, sunt primite plăți prin aceleași metode tehnice. În ceea ce privește funcționarea tehnică a conturilor de fonduri dedicate în T2S, TARGET2 este organizat din punct de vedere tehnic și funcționează pe Platforma T2S. [Inserați denumirea băncii centrale] este furnizorul de servicii în temeiul prezentelor condiții. Actele și omisiunile BCN care furnizează SSP și ale 4CB sunt considerate ca fiind actele și omisiunile [inserați denumirea băncii centrale], pentru care aceasta își asumă răspunderea în conformitate cu articolul 21 de mai jos. Participarea în conformitate cu prezentele condiții nu dă naștere unei relații contractuale între participanți și BCN care furnizează SSP sau 4CB când oricare dintre acestea din urmă acționează în această calitate. Instrucțiunile, mesajele sau informațiile pe care un participant le primește de la sau le trimite către SSP sau Platforma T2S în legătură cu serviciile prestate în temeiul prezentelor condiții sunt considerate a fi primite de la sau trimise către [inserați denumirea băncii centrale]. (4) TARGET2 este structurat din punct de vedere juridic ca o multitudine de sisteme de plăți, fiind compus din toate sistemele componente ale TARGET2, care sunt desemnate ca «sisteme» în conformitate cu legile interne care transpun Directiva 98/26/CE. TARGET2 – [inserați referința băncii centrale/țării] este desemnat ca «sistem» prin [inserați prevederea legală aplicabilă care transpune Directiva 98/26/CE]. (5) Participarea la TARGET2 intră în vigoare prin participarea la un sistem component al TARGET2. Prezentele condiții descriu drepturile și obligațiile reciproce ale titularilor de DCA din TARGET2 – [inserați referința băncii centrale/țării] și ale [inserați denumirea băncii centrale]. Regulile de procesare a ordinelor de plată în temeiul prezentelor condiții (titlul IV din prezenta anexă și apendicele I) se referă la toate ordinele de plată inițiate sau plățile primite de oricare din participanții la TARGET2. TITLUL II PARTICIPARE Articolul 5 Criterii de acces (1) Următoarele tipuri de entități sunt eligibile să devină titulari de DCA, la cerere, în TARGET2 – [inserați referința băncii centrale/țării]: (a) instituții de credit stabilite în SEE, inclusiv când acestea acționează printr-o sucursală stabilită în SEE; (b) instituții de credit stabilite în afara SEE, cu condiția ca acestea să acționeze printr-o sucursală stabilită în SEE; (c) BCN ale statelor membre și BCE; cu condiția ca entitățile prevăzute la literele (a) și (b) să nu facă obiectul unor măsuri restrictive adoptate de Consiliul Uniunii Europene sau de statele membre în temeiul articolului 65 alineatul (1) litera (b), articolului 75 sau articolului 215 din tratat, măsuri a căror punere în aplicare, din perspectiva [inserați referința băncii centrale/țării] după informarea BCE, este incompatibilă cu buna funcționare a TARGET2. (2) [Inserați denumirea băncii centrale] poate, la alegerea sa, să admită ca titulari de DCA și următoarele entități: (a) departamentele de trezorerie ale administrațiilor centrale sau regionale ale statelor membre active pe piețele monetare; (b) organismele din sectorul public din statele membre, autorizate să deschidă conturi pentru clienți; (c) întreprinderile de investiții (societățile de investiții) stabilite în SEE; (d) entitățile care administrează sistemele auxiliare și acționează în această calitate; și (e) instituțiile de credit sau oricare dintre entitățile de tipul celor enumerate la literele (a)-(d), în ambele cazuri atunci când acestea sunt stabilite într-o țară cu care Uniunea a încheiat un acord monetar care permite accesul oricăror astfel de entități la sistemele de plăți din Uniune, în condițiile stabilite prin acordul monetar și cu condiția ca regimul juridic aplicabil în acea țară să fie echivalent cu legislația aplicabilă în Uniune. (3) Instituțiile emitente de monedă electronică, în sensul [inserați prevederile dreptului intern care transpun articolul 2 alineatul (1) din Directiva 2009/110/CE a Parlamentului European și a Consiliului (**)], nu pot participa la TARGET2 – [inserați referința băncii centrale/țării]. Articolul 6 Procedura de solicitare (1) Pentru ca [inserați denumirea băncii centrale] să deschidă un DCA pentru o entitate, această entitate trebuie să respecte criteriile de acces incluse în prevederile [inserați denumirea băncii centrale] de punere în aplicare a articolului 5 și: (a) îndeplinește următoarele cerințe tehnice: (i) instalează, administrează, operează și monitorizează infrastructura IT necesară pentru furnizarea unei conexiuni tehnice la SSP și/sau la Platforma T2S și pentru inițierea de ordine de plată către aceasta și asigură securitatea acestei infrastructuri IT. În acest scop, solicitanții pot implica terțe părți, însă rămân exclusiv răspunzători. În special, atunci când se conectează direct la Platforma T2S, solicitanții titulari de DCA încheie un acord cu un furnizor de servicii de rețea T2S pentru a obține conexiunea și drepturile de acces necesare, în conformitate cu specificațiile tehnice din apendicele I; și (ii) a parcurs cu succes testele de certificare și a obținut autorizarea solicitată de [inserați denumirea băncii centrale]; și (b) îndeplinește următoarele condiții juridice: (i) furnizează o opinie juridică privind capacitatea, conform modelului din apendicele III, cu excepția cazului în care informațiile și declarațiile ce urmează să fie furnizate printr-o astfel de opinie juridică au fost deja obținute de către [inserați denumirea băncii centrale] în alt context; și (ii) în privința instituțiilor de credit stabilite în afara SEE, care acționează prin intermediul unei sucursale stabilite în SEE, furnizează o opinie juridică privind țara, conform modelului din apendicele III, cu excepția cazului în care informațiile și declarațiile ce urmează să fie furnizate printr-o astfel de opinie juridică au fost deja obținute de către [inserați denumirea băncii centrale] în alt context. (2) Entitățile care doresc să deschidă un DCA adresează [inserați denumirea băncii centrale] o solicitare scrisă la care atașează cel puțin următoarele documente/informații: (a) formularele de colectare a datelor statice furnizate de [inserați denumirea băncii centrale], completate; (b) opinia juridică privind capacitatea, dacă este solicitată de [inserați denumirea băncii centrale]; și (c) opinia juridică privind țara, dacă este solicitată de [inserați denumirea băncii centrale]. (3) [Inserați denumirea băncii centrale] poate solicita și orice informații suplimentare pe care le consideră necesare în vederea adoptării unei decizii privind solicitarea de participare. (4) [Inserați denumirea băncii centrale] respinge solicitarea de a deschide un DCA dacă: (a) criteriile de acces menționate la articolul 5 nu sunt îndeplinite; (b) unul sau mai multe dintre criteriile de participare menționate la alineatul (1) nu sunt îndeplinite; și/sau (c) în aprecierea [inserați denumirea băncii centrale], deschiderea unui DCA ar pune în pericol stabilitatea, buna funcționare și securitatea generale ale TARGET2 – [inserați referința băncii centrale/țării] sau ale oricărui alt sistem component al TARGET2 sau ar periclita îndeplinirea de către [inserați denumirea băncii centrale] a atribuțiilor sale prevăzute de [inserați o referință la prevederile dreptului intern aplicabile] și de Statutul Sistemului European al Băncilor Centrale și al Băncii Centrale Europene sau prezintă riscuri din perspectiva prudenței. (5) [Inserați denumirea băncii centrale] comunică solicitantului decizia sa cu privire la solicitarea de a deschide un DCA în termen de o lună de la primirea acesteia de către [inserați denumirea băncii centrale]. În cazul în care [inserați denumirea băncii centrale] solicită informații suplimentare în temeiul alineatului (3), decizia se comunică în termen de o lună de la primirea de către [inserați denumirea băncii centrale] a acelor informații de la solicitant. Orice decizie de respingere este motivată. Articolul 7 Titulari de DCA Titularii de DCA din TARGET2 – [inserați referința băncii centrale/țării] îndeplinesc condițiile prevăzute la articolul 6. Aceștia au deschis cel puțin un DCA la [inserați denumirea băncii centrale]. Articolul 8 Legături între conturile de instrumente financiare și DCA (1) Un titular de DCA poate solicita [inserați denumirea băncii centrale] să lege DCA al acestuia de unul sau mai multe conturi de instrumente financiare deținute în nume propriu sau în numele clienților săi care dețin conturi de instrumente financiare într-unul sau mai multe CSD participante. (2) Titularii de DCA care își leagă DCA de contul sau conturile de instrumente financiare în numele clienților, astfel cum se stabilește la alineatul (1), sunt responsabili de stabilirea și actualizarea listei de conturi de instrumente financiare legate și, acolo unde este relevant, de configurarea funcției de colateralizare a clientului. (3) Ca urmare a solicitării prevăzute la alineatul (1), se consideră că titularul de DCA a dat un mandat CSD la care aceste conturi de instrumente financiare legate sunt menținute pentru a debita DCA cu sumele care rezultă din tranzacțiile cu instrumente financiare care au loc în aceste conturi de instrumente financiare. (4) Alineatul (3) se aplică indiferent de orice acorduri pe care titularul de DCA le are cu CSD și/sau titularii conturilor de instrumente financiare. TITLUL III OBLIGAȚIILE PĂRȚILOR Articolul 9 Obligațiile [inserați denumirea băncii centrale] și ale titularilor de DCA (1) [Inserați denumirea băncii centrale] deschide la cererea titularului de DCA și operează [unul sau mai multe] DCA denominate în euro. Cu excepția cazului în care prezentele condiții sau dispozițiile legale dispun altfel, [inserați denumirea băncii centrale] utilizează toate mijloacele rezonabile pe care le are la dispoziție pentru a-și îndeplini obligațiile care îi revin în temeiul prezentelor condiții, fără a garanta un rezultat. (2) Comisioanele pentru serviciile DCA sunt prezentate în apendicele VI. Titularul contului PM principal de care este legat DCA este răspunzător pentru plata acestor comisioane. (3) Titularii de DCA se asigură că sunt conectați la TARGET2 – [inserați referința băncii centrale/țării] în zilele de operare, în conformitate cu programul de operare din apendicele V. (4) Titularul de DCA declară și garantează [inserați denumirea băncii centrale] că prin îndeplinirea obligațiilor ce îi revin în temeiul prezentelor condiții nu încalcă nicio dispoziție legală, de reglementare sau statutară care îi este aplicabilă și niciun acord de care acesta este ținut. (5) Titularii de DCA se asigură că lichiditatea din DCA pe parcursul zilei este administrată în mod corespunzător. Această obligație include obținerea de informații regulate privind poziția de lichiditate a acestora, dar nu se limitează la aceasta. [inserați denumirea băncii centrale] oferă un extras de cont zilnic oricărui titular de DCA care a optat pentru acest serviciu pe Platforma T2S, cu condiția ca titularul de DCA să fie conectat la Platforma T2S printr-un furnizor de servicii de rețea T2S. Articolul 10 Cooperare și schimb de informații (1) În îndeplinirea obligațiilor și exercitarea drepturilor ce le revin în temeiul prezentelor condiții, [inserați denumirea băncii centrale] și titularii de DCA cooperează îndeaproape pentru a asigura stabilitatea, buna funcționare și securitatea TARGET2 – [inserați referința băncii centrale/țării]. Aceștia își furnizează reciproc orice informații sau documente relevante pentru îndeplinirea obligațiilor lor respective și pentru exercitarea drepturilor lor respective în temeiul prezentelor condiții, fără a aduce atingere obligațiilor de păstrare a secretului bancar. (2) [Inserați denumirea băncii centrale] înființează și menține un birou de asistență al sistemului pentru a asista titularii de DCA în legătură cu dificultățile apărute în legătură cu operațiunile din sistem. (3) În sistemul de informații al TARGET2 (TARGET2 Information System) (T2IS) și, respectiv, sistemul de informații al TARGET2-Securities sunt disponibile informații actualizate privind starea operațională a platformei TARGET2 și a Platformei T2S. T2IS și sistemul de informații al TARGET2-Securities pot fi folosite pentru obținerea de informații cu privire la orice eveniment care afectează funcționarea normală a platformelor respective. (4) [Inserați denumirea băncii centrale] poate transmite mesaje titularilor de DCA fie prin intermediul mesajelor transmise simultan tuturor participanților, fie prin orice alte mijloace de comunicare. Titularii de DCA pot colecta informații prin ICM, în măsura în care dețin și un cont PM, sau prin intermediul T2S GUI. (5) Titularii de DCA sunt responsabili pentru actualizarea la timp a formularelor existente de colectare a datelor statice și pentru transmiterea de noi formulare de colectare a datelor statice către [inserați denumirea băncii centrale]. Titularii de DCA sunt responsabili pentru verificarea acurateței informațiilor aferente lor care sunt introduse în TARGET2 – [inserați referința băncii centrale/țării] de către [inserați denumirea băncii centrale]. (6) Se consideră că [inserați denumirea băncii centrale] este autorizată să comunice BCN care furnizează SSP sau 4CB orice informații referitoare la titularii de DCA de care acestea ar putea avea nevoie, în calitatea lor de administratori de servicii, în conformitate cu contractul încheiat cu furnizorul de servicii de rețea TARGET2 și/sau cu furnizorul de servicii de rețea T2S. (7) Titularii de DCA informează [inserați denumirea băncii centrale] cu privire la orice schimbare în capacitatea lor juridică și cu privire la schimbările legislative relevante care afectează aspectele cuprinse în opinia juridică privind țara referitoare la aceștia. (8) Titularii de DCA informează [inserați denumirea băncii centrale] cu privire la: (a) orice titular nou de cont de instrumente financiare legat de DCA în conformitate cu articolul 8 alineatul (1), pe care îl acceptă; și (b) orice modificări legate de titularii de conturi de instrumente financiare enumerați la litera (a). (9) Titularii de DCA informează [inserați denumirea băncii centrale] imediat ce apare o situație de neîndeplinire a obligațiilor în legătură cu aceștia. Articolul 11 Desemnarea, suspendarea sau încetarea contului PM principal (1) Titularul de DCA desemnează un cont PM principal de care este legat DCA. Contul PM principal poate fi deținut în alt sistem component al TARGET2 decât cel al [inserați denumirea băncii centrale] și poate aparține unei entități juridice diferite de titularul de DCA. (2) Un participant care utilizează accesul prin intermediul internetului nu poate fi desemnat drept titular de cont PM principal. (3) În cazul în care titularul contului PM principal și titularul de DCA sunt entități juridice diferite și în cazul în care participarea acestui titular de cont PM principal desemnat este suspendată sau încetată, [inserați denumirea băncii centrale] și titularul de DCA iau toate măsurile rezonabile și realizabile în scopul diminuării oricăror daune sau prejudicii ulterioare. Titularul de DCA ia toate măsurile necesare pentru a desemna un cont PM principal nou fără întârzieri nejustificate, care apoi va fi utilizat pentru orice facturi scadente. În ziua suspendării sau încetării participării titularului de cont PM principal și până la desemnarea unui nou titular de cont PM principal, orice fonduri rămase în DCA la închiderea zilei sunt mutate într-un cont al [inserați denumirea băncii centrale]. Aceste fonduri vor face obiectul condițiilor de remunerare ale [inserați trimiterea la mecanismele de punere în aplicare a articolului 12 alineatul (5) din condițiile armonizate pentru deschiderea și funcționarea unui cont PM în TARGET2], astfel cum sunt actualizate periodic. (4) [Inserați denumirea băncii centrale] nu răspunde pentru pierderile suportate de titularul de DCA în urma suspendării sau încetării participării titularului de cont PM principal. TITLUL IV DESCHIDEREA ȘI ADMINISTRAREA DCA ȘI PROCESAREA OPERAȚIUNILOR Articolul 12 Deschiderea și administrarea DCA (1) [Inserați denumirea băncii centrale] deschide și operează cel puțin un DCA pentru fiecare titular de DCA. Un DCA este identificat prin intermediul unui număr de cont unic de 34 de caractere care va fi structurat după cum urmează. Denumire Format Conținut Partea A Tip de cont Exact 1 caracter «C» pentru cont de fonduri Codul de țară al băncii centrale Exact 2 caractere Cod de țară ISO 3166-1 Codul monedei Exact 3 caractere EUR Partea B Titular de cont Exact 11 caractere Codul BIC Partea C Subclasificarea contului Până la 17 caractere Text liber (alfanumeric) furnizat de titularul de DCA (2) În DCA nu sunt permise solduri debitoare. (3) DCA nu păstrează fonduri overnight. La deschiderea și la închiderea unei zile de operare, DCA au sold zero. Se consideră că titularii de DCA au dat instrucțiuni [inserați denumirea băncii centrale] pentru transferul oricărui sold existent la închiderea unei zilei de operare, astfel cum se definește în apendicele V, în contul PM principal menționat la articolul 11 alineatul (1). (4) DCA se utilizează numai în perioada dintre deschiderea zilei T2S și închiderea zilei T2S, astfel cum se definește în specificațiile funcționale detaliate pentru utilizator (User Detailed Functional Specifications) (UDFS) ale T2S. (5) DCA nu sunt purtătoare de dobânzi. Articolul 13 Operațiuni care pot fi efectuate prin DCA Sub rezerva desemnării de către titularul de DCA a contului sau conturilor de instrumente financiare necesare, titularul de DCA poate efectua următoarele operațiuni prin DCA, fie în nume propriu, fie în numele clienților săi: (a) ordine de transfer de lichiditate din DCA în PM; (b) ordine de transfer de lichiditate din DCA în DCA; (c) decontarea instrucțiunilor de fonduri provenind din Platforma T2S; și (d) transferuri de fonduri între DCA și DCA al [inserați denumirea băncii centrale], în contextul special al punctelor 8 și 9 din anexa IIIa. Articolul 14 Acceptarea și respingerea ordinelor de plată (1) Ordinele de plată inițiate de titularii de DCA sunt considerate acceptate de [inserați denumirea băncii centrale] dacă: (a) mesajul de plată respectă regulile stabilite de furnizorul de servicii de rețea T2S; (b) mesajul de plată respectă regulile și dispozițiile referitoare la format ale TARGET2 – [inserați referința băncii centrale/țării] și trece cu succes de verificarea dublei inițieri descrise în apendicele I; și (c) în cazurile în care un plătitor sau un beneficiar a fost suspendat, a fost obținut acordul explicit al băncii centrale a participantului suspendat. (2) [Inserați denumirea băncii centrale] respinge imediat orice ordin de plată care nu îndeplinește condițiile menționate la alineatul (1). [Inserați denumirea băncii centrale] informează titularul de DCA cu privire la respingerea oricărui ordin de plată, conform precizărilor din apendicele I. (3) Platforma T2S determină marca temporală pentru procesarea ordinelor de plată pe baza momentului în care primește și acceptă ordinul de plată. Articolul 15 Rezervarea și blocarea lichidității (1) Participanții pot rezerva sau bloca lichiditate în DCA ale acestora. Aceasta nu constituie o garanție de decontare față de vreun terț. (2) Prin solicitarea de a rezerva sau bloca un volum de lichiditate, un participant dă instrucțiuni [inserați denumirea băncii centrale] să reducă lichiditatea disponibilă cu acel volum. (3) O solicitare de rezervare este o instrucțiune prin care, dacă lichiditatea disponibilă este egală cu sau mai mare decât valoarea care urmează a fi rezervată, rezervarea este procesată. În cazul în care lichiditatea disponibilă este mai mică, aceasta este rezervată, iar deficitul poate fi acoperit de lichiditatea primită până în momentul în care este disponibilă întreaga valoare aferentă rezervării. (4) O solicitare de blocare este o instrucțiune prin care, dacă lichiditatea disponibilă este egală sau mai mare decât valoarea care urmează a fi blocată, solicitarea de blocare este procesată. În cazul în care lichiditatea disponibilă este mai mică, nu este blocată nicio sumă, iar solicitarea de blocare este retransmisă, până când întreaga valoare a solicitării de blocare poate fi acoperită de lichiditatea disponibilă. (5) În orice moment al zilei de operare în care a fost procesată o solicitare de rezervare sau blocare a lichidității, participantul poate da instrucțiuni [inserați denumirea băncii centrale] de anulare a rezervării sau blocării. Anularea parțială nu este permisă. (6) Toate solicitările de rezervare sau blocare de lichiditate în temeiul prezentului articol expiră la închiderea zilei de operare. Articolul 16 Momentul intrării, momentul irevocabilității (1) În sensul articolului 3 alineatul (1) prima teză și al articolului 5 din Directiva 98/26/CE și [inserați prevederile dreptului intern care transpun aceste articole din Directiva 98/26/CE], ordinele de transfer de lichiditate din DCA în DCA sau ordinele de transfer de lichiditate din DCA în PM sunt considerate intrate în TARGET2 – [inserați referința băncii centrale/țării] și sunt irevocabile în momentul în care este debitat DCA al titularului de DCA relevant. Ordinele de transfer de lichiditate din PM în DCA sunt guvernate de condițiile armonizate pentru deschiderea și funcționarea unui cont PM în TARGET2 aplicabile sistemului component al TARGET2 din care provin. (2) În sensul articolului 3 alineatul (1) prima teză și al articolului 5 din Directiva 98/26/CE și [inserați prevederile dreptului intern care transpun aceste articole din Directiva 98/26/CE] și pentru toate tranzacțiile care se decontează în DCA și care fac obiectul verificării prin comparare a două ordine de transfer separate, aceste ordine de transfer sunt considerate intrate în TARGET2 – [inserați referința băncii centrale/țării] și sunt irevocabile în momentul în care este debitat DCA al titularului de DCA respectiv. (3) Regulile prevăzute la alineatul (2) se înlocuiesc cu regulile de mai jos în termen de două săptămâni după ce Consiliul guvernatorilor BCE a stabilit că a fost încheiat un acord între băncile centrale din Eurosistem și BCN conectate, pe de o parte, și toate CSD participante în T2S la data acordului, pe de altă parte, privind furnizarea de informații și răspunderea. (a) pentru toate tranzacțiile care se decontează în DCA și care fac obiectul verificării prin comparare a două ordine de transfer separate, aceste ordine de transfer sunt considerate intrate în TARGET2 – [inserați referința băncii centrale/țării] în momentul în care acestea au fost declarate conforme cu regulile tehnice ale T2S de către Platforma T2S și irevocabile în momentul în care tranzacției i s-a acordat statutul «verificat prin comparare» pe Platforma T2S; sau (b) ca excepție de la litera (a), pentru tranzacțiile care implică un CSD participant care are o componentă de verificare prin comparare separată în care ordinele de transfer sunt transmise direct acestui CSD participant pentru a fi verificate prin comparare în componenta sa de verificare prin comparare separată, ordinele de transfer sunt considerate intrate în TARGET2 – [inserați referința băncii centrale/țării] în momentul în care acestea au fost declarate conforme cu regulile tehnice ale T2S de către acest CSD participant și irevocabile din momentul în care tranzacției i s-a acordat statutul «verificat prin comparare» pe Platforma T2S. Pe website-ul BCE este disponibilă o listă de CSD pentru care se aplică prezenta literă (b). TITLUL V CERINȚE PRIVIND SECURITATEA, ASPECTE PRIVIND SITUAȚIILE DE URGENȚĂ ȘI INTERFEȚE PENTRU UTILIZATOR Articolul 17 Proceduri de asigurare a continuității activității și pentru situații de urgență În cazul unui eveniment extern anormal sau al oricărui alt eveniment care afectează tranzacțiile în DCA, se aplică procedurile de asigurare a continuității activității și pentru situații de urgență prevăzute în apendicele IV. Articolul 18 Cerințe privind securitatea (1) Titularii de DCA pun în aplicare măsuri adecvate de securitate pentru a-și proteja sistemele proprii împotriva accesului și utilizării neautorizate. Titularii de DCA sunt singurii responsabili pentru o protecție adecvată în vederea asigurării confidențialității, integrității și disponibilității sistemelor proprii. (2) Titularii de DCA informează [inserați denumirea băncii centrale] asupra oricăror incidente legate de securitate produse la nivelul infrastructurii tehnice proprii și, atunci când este cazul, orice incidente legate de securitate care se produc la nivelul infrastructurii tehnice a terților furnizori. [Inserați denumirea băncii centrale] poate solicita informații suplimentare despre incident și poate solicita titularilor de DCA să ia măsurile adecvate pentru a preveni repetarea unui asemenea eveniment. (3) [Inserați denumirea băncii centrale] poate impune cerințe suplimentare privind securitatea tuturor titularilor de DCA și/sau titularilor de DCA considerați critici de către [inserați denumirea băncii centrale]. Articolul 19 Interfețe pentru utilizator (1) Titularul de DCA sau titularul de cont PM principal care acționează în numele acestuia utilizează unul sau ambele mijloace următoare de a accesa acest DCA: (a) conexiune directă la Platforma T2S, în modul U2A sau în modul A2A; sau (b) TARGET2 ICM în combinație cu serviciile cu valoare adăugată TARGET2 pentru T2S. (2) O conexiune directă la Platforma T2S permite titularilor de DCA: (a) să acceseze și, dacă este aplicabil, să modifice informațiile aferente conturilor acestora; (b) să administreze lichiditatea și să inițieze ordine de transfer de lichiditate din DCA. (3) TARGET2 ICM, în combinație cu serviciile cu valoare adăugată TARGET2 pentru T2S, permit titularului contului PM principal: (a) să acceseze informațiile aferente conturilor acestora; (b) să administreze lichiditatea și să inițieze ordine de transfer de lichiditate în și din DCA. Detalii tehnice suplimentare privind TARGET2 ICM sunt incluse în [inserați prevederile dreptului intern care transpun apendicele I la anexa II la orientare]. TITLUL VI COMPENSAȚIA, REGIMUL RĂSPUNDERII ȘI PROBA Articolul 20 Schema de compensație În cazul în care rămân fonduri overnight într-un DCA din cauza unei disfuncționalități tehnice a SSP sau a Platformei T2S, [inserați denumirea băncii centrale] oferă o compensație participanților implicați, în conformitate cu procedura specială prevăzută în apendicele II. Articolul 21 Regimul răspunderii (1) În îndeplinirea obligațiilor care le revin în temeiul prezentelor condiții, [inserați denumirea băncii centrale] și titularii de DCA sunt ținuți de obligația generală reciprocă de diligență rezonabilă. (2) [Inserați denumirea băncii centrale] răspunde față de titularii de DCA ai acesteia în caz de fraudă (incluzând dolul, dar fără a se limita la acesta) sau culpă gravă pentru orice prejudiciu rezultat din funcționarea TARGET2 – [inserați referința băncii centrale/țării]. În cazul culpei simple, răspunderea [inserați denumirea băncii centrale] se limitează la prejudiciul direct al titularului de DCA, și anume la valoarea tranzacției în cauză și/sau la pierderea dobânzii aferente, excluzând orice prejudiciu indirect. (3) [Inserați denumirea băncii centrale] nu răspunde pentru niciun prejudiciu rezultat dintr-o disfuncționalitate sau întrerupere în funcționare a infrastructurii tehnice (inclusiv, dar fără a se limita la infrastructura informatică, programele, datele, aplicațiile sau rețelele [inserați denumirea băncii centrale]), dacă o astfel de disfuncționalitate sau întrerupere în funcționare apare în ciuda faptului că [inserați denumirea băncii centrale] a adoptat măsurile considerate în mod rezonabil necesare pentru a proteja infrastructura în cauză împotriva disfuncționalității sau întreruperii în funcționare, precum și pentru a înlătura consecințele unei astfel de disfuncționalități sau întreruperi în funcționare (aceasta din urmă include, dar nu se limitează la inițierea și finalizarea procedurilor de asigurare a continuității activității și pentru situații de urgență menționate în apendicele IV). (4) [Inserați denumirea băncii centrale] nu este răspunzătoare: (a) în măsura în care prejudiciul este cauzat de titularul de DCA; sau (b) dacă prejudiciul rezultă din evenimente externe care se află în afara controlului rezonabil al [inserați denumirea băncii centrale] (forță majoră). (5) Fără a aduce atingere [inserați prevederile dreptului intern care transpun Directiva 2007/64/CE a Parlamentului European și a Consiliului (***)], alineatele (1)-(4) se aplică în măsura în care este posibilă excluderea răspunderii [inserați denumirea băncii centrale]. (6) [Inserați denumirea băncii centrale] și titularii de DCA iau toate măsurile rezonabile și realizabile în scopul diminuării oricăror daune sau prejudicii la care se referă prezentul articol. (7) În îndeplinirea unora sau a tuturor obligațiilor ce îi revin în temeiul prezentelor condiții, [inserați denumirea băncii centrale] poate mandata terți să acționeze în numele său, în special furnizori de rețele de telecomunicații sau de alt tip de rețele sau alte entități, dacă acest lucru este necesar pentru îndeplinirea de către [inserați denumirea băncii centrale] a obligațiilor ce îi revin sau dacă aceasta este o practică normală a pieței. Obligația [inserați denumirea băncii centrale] se limitează la selectarea și mandatarea în mod corespunzător a oricăror astfel de terți, iar răspunderea [inserați denumirea băncii centrale] este limitată în mod corespunzător. În sensul prezentului alineat, BCN care furnizează SSP și 4CB nu sunt considerate terți. Articolul 22 Proba (1) Cu excepția cazului în care prezentele condiții dispun altfel, toate mesajele de plată și cele aferente procesării plății în relație cu DCA, precum confirmările de debitare sau de creditare sau extrasele de cont, dintre [inserați denumirea băncii centrale] și titularii de DCA, se transmit prin intermediul furnizorului de servicii de rețea T2S. (2) Înregistrările pe suport electronic sau pe suport de hârtie ale mesajelor păstrate de [inserați denumirea băncii centrale] sau de furnizorul de servicii de rețea T2S sunt acceptate ca mijloace de probă a plăților procesate prin intermediul [inserați denumirea băncii centrale]. Versiunea salvată sau tipărită a mesajului original al furnizorului de servicii de rețea T2S este acceptată ca mijloc de probă, indiferent de forma mesajului original. (3) În cazul în care conexiunea unui titular de DCA cu furnizorul de servicii de rețea T2S nu mai funcționează, titularul de DCA utilizează un mijloc alternativ de transmitere a mesajelor, stabilit cu [inserați denumirea băncii centrale]. În astfel de situații, versiunea salvată sau tipărită a mesajului prezentată de [inserați denumirea băncii centrale] are aceeași valoare probatorie ca și mesajul original, indiferent de forma acestuia. (4) [Inserați denumirea băncii centrale] păstrează evidențe complete ale ordinelor de plată inițiate și ale plăților primite de titulari de DCA pentru o perioadă de [inserați perioada prevăzută de legislația internă aplicabilă] de la data inițierii acestor ordine de plată și a primirii plăților, cu condiția ca aceste evidențe complete să acopere o perioadă de cel puțin cinci ani pentru orice titular de DCA din TARGET2 care face obiectul unei supravegheri continue în temeiul măsurilor restrictive adoptate de Consiliul Uniunii Europene sau de statele membre sau chiar o perioadă mai lungă, în cazul în care aceasta este prevăzută de reglementări specifice. (5) Registrele contabile și registrele proprii ale [inserați denumirea băncii centrale] (indiferent dacă sunt păstrate pe suport de hârtie, microfilm, microfișă, înregistrare electronică sau magnetică, în orice altă formă reproductibilă mecanic sau în alt mod) sunt acceptate ca mijloace de probă a oricăror obligații ale titularilor de DCA și a oricăror fapte și evenimente pe care părțile le invocă. TITLUL VII ÎNCETAREA ȘI ÎNCHIDEREA DCA Articolul 23 Durata și încetarea DCA în situații normale (1) Fără a aduce atingere prevederilor articolului 24, un DCA din TARGET2 – [inserați referința băncii centrale/țării] este deschis pe durată nedeterminată. (2) Un titular de DCA poate înceta DCA al acestuia în TARGET2 – [inserați referința băncii centrale/țării] în orice moment, cu un preaviz de 14 zile de operare, cu excepția cazului în care stabilește cu [inserați denumirea băncii centrale] un preaviz mai scurt. (3) [Inserați denumirea băncii centrale] poate înceta un DCA al unui titular de DCA în TARGET2 – [inserați referința băncii centrale/țării] în orice moment, cu un preaviz de trei luni, cu excepția cazului în care stabilește cu titularul de DCA respectiv un alt termen de preaviz. (4) În cazul încetării DCA, obligația de păstrare a confidențialității prevăzută la articolul 27 rămâne în vigoare pentru o perioadă de cinci ani de la data încetării. (5) La încetarea DCA, acesta se închide, în conformitate cu articolul 25. Articolul 24 Suspendarea participării și încetarea participării în situații excepționale (1) Participarea unui titular de DCA la TARGET2 – [inserați referința băncii centrale/țării] încetează imediat și fără notificare prealabilă sau este suspendată la apariția uneia dintre următoarele situații de neîndeplinire a obligațiilor: (a) deschiderea procedurilor de insolvență; și/sau (b) titularul de DCA nu mai îndeplinește criteriile de acces prevăzute la articolul 5. (2) [Inserați denumirea băncii centrale] poate înceta fără notificare prealabilă sau poate suspenda participarea titularului de DCA la TARGET2 – [inserați referința băncii centrale/țării] dacă: (a) apar una sau mai multe situații de neîndeplinire a obligațiilor [altele decât cele menționate la alineatul (1)]; (b) titularul de DCA a încălcat în mod substanțial prezentele condiții; (c) titularul de DCA nu își îndeplinește o obligație substanțială față de [inserați denumirea băncii centrale]; (d) titularul de DCA este exclus dintr-un grup închis de utilizatori (Closed Group of Users – CGU) T2S sau calitatea sa de membru al CGU T2S încetează în alt fel; și/sau (e) are loc orice alt eveniment în legătură cu un titular de DCA, eveniment care, în aprecierea [inserați denumirea băncii centrale], ar pune în pericol stabilitatea, buna funcționare și securitatea generale ale TARGET2 – [inserați referința băncii centrale/țării] sau ale oricărui alt sistem component al TARGET2 sau ar periclita îndeplinirea de către [inserați denumirea băncii centrale] a atribuțiilor sale prevăzute de [inserați o referință la prevederile dreptului intern aplicabil] și de Statutul Sistemului European al Băncilor Centrale și al Băncii Centrale Europene sau prezintă riscuri din perspectiva prudenței. (3) În exercitarea libertății de apreciere în temeiul alineatului (2), [inserați denumirea băncii centrale] ia în considerare, printre altele, gravitatea situației de neîndeplinire a obligațiilor sau a evenimentelor menționate la literele (a)-(c). (4) (a) În cazul în care [inserați denumirea băncii centrale] suspendă sau încetează participarea unui titular de DCA la TARGET2 – [inserați referința băncii centrale/țării] conform alineatului (1) sau (2), [inserați denumirea băncii centrale] informează imediat acel titular de DCA, alte bănci centrale, precum și alți participanți despre această suspendare sau încetare printr-un mesaj transmis prin intermediul ICM sau printr-un mesaj transmis prin intermediul T2S, în funcție de opțiunea tehnică prevăzută la articolul 19 utilizată de titularul de DCA. (b) În cazul în care [inserați denumirea băncii centrale] este informată de către o altă bancă centrală cu privire la suspendarea sau încetarea participării unui participant la un alt sistem component al TARGET2, [inserați denumirea băncii centrale] îi informează imediat pe participanții săi despre această suspendare sau încetare printr-un mesaj transmis prin intermediul ICM sau un mesaj transmis prin intermediul T2S, în funcție de opțiunea tehnică prevăzută la articolul 19 utilizată de titularul de DCA. (c) Odată ce un astfel de mesaj transmis prin intermediul ICM (în cazul titularilor de cont PM) sau un mesaj transmis prin intermediul T2S (în cazul titularilor de DCA) a fost primit de către participanți, se consideră că aceștia au fost informați despre încetarea/suspendarea participării unui titular de DCA la TARGET2 – [inserați referința băncii centrale/țării] sau la un alt sistem component al TARGET2. Participanții suportă orice pierderi rezultate din inițierea unui ordin de plată către participanții a căror participare a fost suspendată sau a căror participare a încetat, dacă ordinul de plată în cauză a fost introdus în TARGET2 – [inserați referința băncii centrale/țării] după primirea mesajului transmis prin intermediul ICM sau a mesajului transmis prin intermediul T2S, în funcție de opțiunea tehnică prevăzută la articolul 19 utilizată de titularul de DCA. (5) După încetarea participării unui titular de DCA, TARGET2 – [inserați referința băncii centrale/țării] nu acceptă noi ordine de plată de la sau către acel titular de DCA. (6) În cazul în care un titular de DCA este suspendat din TARGET2 – [inserați referința băncii centrale/țării], toate ordinele de plată primite și inițiate de acesta sunt prezentate pentru decontare numai după ce au fost în mod explicit acceptate de către banca centrală a titularului de DCA suspendat. Articolul 25 Închiderea DCA (1) Titularii de DCA pot solicita [inserați denumirea băncii centrale] să închidă DCA ale acestora în orice moment, cu condiția acordării [inserați denumirea băncii centrale] a unui preaviz de 14 zile de operare. (2) În cazul încetării participării, în temeiul articolului 23 sau al articolului 24, [inserați denumirea băncii centrale] închide DCA al titularului de DCA în cauză, după ce a decontat sau a returnat toate ordinele de plată nedecontate și și-a exercitat drepturile de garanție reală mobiliară și de compensare bilaterală (set-off) în conformitate cu articolul 26. TITLUL VIII DISPOZIȚII FINALE Articolul 26 Drepturile [inserați denumirea băncii centrale] de garanție reală mobiliară și de compensare bilaterală (set-off) (1) [Inserați dacă este aplicabil: [Inserați denumirea băncii centrale] are un drept de garanție reală mobiliară asupra soldurilor creditoare prezente și viitoare din DCA ale titularului de DCA, transformând astfel în colateral orice creanțe curente și viitoare născute din raportul juridic dintre părți.] (1a) [Inserați dacă este aplicabil: Creanțele curente și viitoare ale unui titular de DCA asupra [inserați denumirea băncii centrale] rezultate dintr-un sold creditor al DCA sunt transferate către [inserați denumirea băncii centrale] drept colateral (respectiv sunt transferate ca garanție) pentru orice creanță curentă sau viitoare a [inserați denumirea băncii centrale] asupra participantului, născută din [inserați o referință la aranjamentul de punere în aplicare a prezentelor condiții]. Un astfel de colateral se constituie prin simplul fapt al creditării cu fonduri a DCA al titularului de DCA.] (1b) [Inserați dacă este aplicabil: [Inserați denumirea băncii centrale] are o garanție reală mobiliară fluctuantă (floating charge) asupra soldurilor creditoare prezente și viitoare din DCA ale titularului de DCA, transformând astfel în colateral orice creanțe curente și viitoare născute din raportul juridic dintre părți.] (2) [Inserați dacă este aplicabil: [Inserați denumirea băncii centrale] are dreptul menționat la alineatul (1), chiar dacă creanțele sale sunt afectate de condiții sau nu sunt încă exigibile.] (3) [Inserați dacă este aplicabil: Participantul, acționând în calitatea sa de titular de DCA, consimte prin prezenta la constituirea garanției reale mobiliare în favoarea [inserați denumirea băncii centrale], la care a fost deschis DCA respectiv; acest consimțământ constă în punerea la dispoziția [inserați denumirea băncii centrale] a activelor-obiect al garanției reale mobiliare la care se face referire în legea [inserați adjectivul național aferent]. Orice sume transferate în DCA al cărui sold constituie obiectul garanției reale mobiliare devin în mod irevocabil obiect al garanției reale mobiliare, prin simplul fapt al transferării lor, fără niciun fel de restricții, drept colateral pentru îndeplinirea în totalitate a obligațiilor garantate.] (4) La apariția: (a) unei situații de neîndeplinire a obligațiilor, menționate la articolul 24 alineatul (1); sau (b) oricărei altei situații de neîndeplinire a obligațiilor sau a unui eveniment prevăzut la articolul 24 alineatul (2) care a condus la încetarea sau suspendarea participării titularului de DCA, fără a ține seama de deschiderea oricăror proceduri de insolvență împotriva unui titular de DCA și fără a ține seama de orice cesiune, sechestru judiciar/poprire sau de altă natură sau de orice altă formă de dispoziție asupra drepturilor titularului de DCA ori cu privire la aceste drepturi; toate obligațiile titularului de DCA sunt considerate de drept și imediat scadente și, ca urmare, imediat exigibile, fără notificare prealabilă și fără a fi necesară vreo aprobare prealabilă de către o autoritate. În plus, obligațiile reciproce dintre titularul de DCA și [inserați denumirea băncii centrale] sunt automat compensate bilateral (set-off), iar partea care datorează suma mai mare plătește celeilalte diferența. (5) [Inserați denumirea băncii centrale] îl notifică fără întârziere pe titularul de DCA cu privire la orice compensare bilaterală (set-off) efectuată potrivit alineatului (4), după ce aceasta a fost efectuată. (6) [Inserați denumirea băncii centrale] poate, fără notificare prealabilă, să debiteze DCA al oricărui titular de DCA cu orice sumă pe care titularul de DCA respectiv o datorează [inserați denumirea băncii centrale], rezultată din raportul juridic dintre titularul de DCA și [inserați denumirea băncii centrale]. Articolul 27 Confidențialitate (1) [Inserați denumirea băncii centrale] păstrează confidențialitatea tuturor informațiilor sensibile sau secrete, inclusiv când aceste informații se referă la plăți, a informațiilor tehnice sau organizaționale aparținând titularului de DCA sau clienților titularului de DCA, cu excepția situației în care titularul de DCA sau clientul său și-a dat consimțământul în scris pentru divulgarea informațiilor [inserați următoarea propoziție, dacă este cazul, în temeiul dreptului intern: sau această divulgare este permisă ori impusă de legea [inserați adjectivul referitor la numele țării]]. (2) Prin derogare de la prevederile alineatului (1), titularul de DCA consimte că [inserați denumirea băncii centrale] poate divulga informații referitoare la ordine de plată, informații tehnice sau organizaționale aferente titularului de DCA, aferente altor DCA deținute de titulari de DCA din același grup sau aferente clienților titularului de DCA, obținute pe parcursul operării TARGET2 – [inserați referința băncii centrale/țării] către alte bănci centrale sau terți implicați în operarea TARGET2 – [inserați referința băncii centrale/țării], în măsura în care divulgarea este necesară pentru funcționarea eficientă a TARGET2, ori pentru monitorizarea expunerii titularului de DCA sau a grupului acestuia, sau către autoritățile de supraveghere și monitorizare ale statelor membre și ale Uniunii, în măsura în care divulgarea informațiilor este necesară pentru îndeplinirea atribuțiilor lor publice și cu condiția ca, în toate aceste cazuri, divulgarea să nu contravină legii aplicabile. [Inserați denumirea băncii centrale] nu răspunde pentru consecințele financiare și comerciale ale unei asemenea divulgări. (3) Prin derogare de la prevederile alineatului (1) și cu condiția ca prin aceasta să nu fie posibilă identificarea directă sau indirectă a titularului de DCA sau a clienților titularului de DCA, [inserați denumirea băncii centrale] poate utiliza, divulga sau publica informații referitoare la plăți aferente titularului de DCA sau clienților titularului de DCA în scopuri statistice, istorice, științifice sau în alte scopuri în exercițiul funcțiilor sale publice sau în exercițiul funcțiilor altor entități publice cărora le sunt divulgate aceste informații. (4) Informațiile referitoare la funcționarea TARGET2 – [inserați referința băncii centrale/țării] la care titularii de DCA au avut acces pot fi utilizate numai în scopurile menționate în prezentele condiții. Titularii de DCA păstrează confidențialitatea acestor informații, cu excepția situației în care [inserați denumirea băncii centrale] și-a dat consimțământul în scris și în mod expres pentru divulgarea acestora. Titularii de DCA se asigură că orice terți către care aceștia externalizează, deleagă sau subcontractează sarcini care au sau pot avea o influență asupra îndeplinirii obligațiilor lor în temeiul prezentelor condiții sunt ținuți de obligația de confidențialitate din prezentul articol. (5) În scopul decontării ordinelor de plată, [inserați denumirea băncii centrale] este autorizată să proceseze și să transfere datele necesare către furnizorul de servicii de rețea T2S. Articolul 28 Protecția datelor, prevenirea spălării banilor, măsuri administrative sau restrictive și aspecte conexe (1) Se consideră că titularii de DCA cunosc și respectă toate obligațiile care le revin cu privire la legislația privind protecția datelor, prevenirea spălării banilor, finanțarea terorismului, activitățile nucleare cu risc de proliferare și dezvoltarea unor sisteme de transport al armelor nucleare, în special în ceea ce privește punerea în aplicare a măsurilor adecvate cu privire la orice ordine de plată debitate sau creditate în DCA ale acestora. Înainte de a se angaja în relații contractuale cu furnizorul acestora de servicii de rețea T2S, titularii de DCA se informează cu privire la politica acestuia privind extragerea datelor. (2) Se consideră că [inserați denumirea băncii centrale] a fost autorizată de către titularii de DCA să obțină orice informații referitoare la aceștia de la orice autoritate financiară sau de supraveghere sau organism profesional, național(ă) sau străin(ă), în cazul în care aceste informații sunt necesare pentru participarea titularilor de DCA la TARGET2 – [inserați referința băncii centrale/țării]. (3) Atunci când acționează în calitate de furnizor de servicii de plată al unui beneficiar sau al unui plătitor, titularii de DCA îndeplinesc toate cerințele care rezultă din măsurile administrative sau restrictive impuse în temeiul articolului 75 sau al articolului 215 din tratat care le sunt aplicabile, inclusiv în ceea ce privește notificarea și/sau obținerea acordului din partea unei autorități competente în legătură cu procesarea tranzacțiilor. În plus: (a) în cazul în care [inserați denumirea băncii centrale] este furnizorul de servicii de plată al unui titular de DCA care are calitatea de plătitor: (i) titularul de DCA efectuează notificarea necesară sau obține aprobarea în numele băncii centrale care trebuie în principal să efectueze notificarea sau să obțină aprobarea și transmite [inserați denumirea băncii centrale] dovada efectuării notificării sau a obținerii aprobării; (ii) titularul de DCA nu introduce în TARGET2 niciun ordin de transfer de lichiditate din DCA în PM sau ordin de transfer de lichiditate din DCA în DCA până nu a obținut din partea [inserați denumirea băncii centrale] confirmarea că notificarea necesară a fost făcută sau că aprobarea a fost obținută de către sau în numele furnizorului de servicii de plată al beneficiarului; (b) în cazul în care [inserați denumirea băncii centrale] este furnizor de servicii de plată al unui titular de DCA care are calitatea de beneficiar, titularul de DCA efectuează notificarea necesară sau obține aprobarea în numele băncii centrale, care trebuie în principal să efectueze notificarea sau să obțină aprobarea, și transmite [inserați denumirea băncii centrale] dovada efectuării notificării sau a obținerii aprobării. În sensul prezentului alineat, noțiunile «furnizor de servicii de plată», «plătitor» și «beneficiar» au semnificațiile care le sunt atribuite în cadrul măsurilor administrative sau restrictive aplicabile. Articolul 29 Notificări (1) Cu excepția cazului în care prezentele condiții dispun altfel, toate notificările impuse sau (permise în temeiul prezentelor condiții se trimit prin scrisoare recomandată, fax sau prin orice altă modalitate, în scris, sau printr-un mesaj autentificat prin intermediul furnizorului de servicii de rețea T2S. Notificările către [inserați denumirea băncii centrale] sunt înaintate conducătorului [inserați departamentul sisteme de plăți sau unitatea aferentă din banca centrală] al [inserați denumirea băncii centrale], la [inserați adresa aferentă băncii centrale] sau la [inserați adresa BIC a băncii centrale]. Notificările către titularul de DCA sunt trimise la adresa, numărul de fax sau adresa de BIC pe care titularul de DCA le comunică periodic [inserați denumirea băncii centrale]. (2) Pentru a dovedi că o notificare a fost trimisă, este suficient a dovedi că notificarea a fost livrată la adresa corespunzătoare sau că plicul conținând notificarea în cauză a fost adresat și expediat în mod corect. (3) Toate notificările se formulează în [inserați limba națională corespunzătoare și/sau «engleză»]. (4) Titularii de DCA sunt ținuți de toate formularele și documentele [inserați denumirea băncii centrale] pe care aceștia le-au completat și/sau semnat, inclusiv, dar fără a se limita la formularele de colectare a datelor statice, astfel cum este prevăzut la articolul 6 alineatul (2) litera (a), și de informațiile furnizate conform articolului 10 alineatul (5), care au fost transmise în conformitate cu alineatele (1) și (2) și pe care [inserați denumirea băncii centrale] consideră în mod rezonabil că le-a primit de la titularii de DCA, de la angajații lor sau agenții acestora. Articolul 30 Relația contractuală cu furnizorul de servicii de rețea T2S (1) Fiecare titular de DCA poate încheia un acord separat cu un furnizor de servicii de rețea T2S cu privire la serviciile furnizate în legătură cu utilizarea DCA de către titularul de DCA. Raportul juridic dintre un titular de DCA și furnizorul de servicii de rețea T2S este guvernat în mod exclusiv de termenii și condițiile acordului separat dintre aceștia. (2) Serviciile ce urmează a fi furnizate de către furnizorul de servicii de rețea T2S nu sunt incluse în serviciile ce urmează a fi prestate de către [inserați denumirea băncii centrale] în legătură cu TARGET2. (3) [Inserați denumirea băncii centrale] nu este răspunzătoare pentru acțiunile, erorile sau omisiunile furnizorului de servicii de rețea T2S (incluzând directorii, personalul și subcontractanții săi) sau pentru acțiunile, erorile sau omisiunile terților aleși de titularii de DCA pentru a avea acces la rețeaua furnizorului de servicii de rețea T2S. Articolul 31 Procedura de modificare [Inserați denumirea băncii centrale] poate oricând să modifice unilateral prezentele condiții, inclusiv apendicele la acestea. Modificările prezentelor condiții, inclusiv ale apendicelor la acestea, sunt comunicate prin [inserați respectivele mijloace de comunicare]. Dacă titularul de DCA nu se opune în mod expres modificărilor în termen de 14 zile de la data la care a fost informat cu privire la modificările în cauză, acestea sunt considerate a fi fost acceptate. În cazul în care un titular de DCA se opune unei modificări, [inserați denumirea băncii centrale] este îndreptățită să înceteze și să închidă imediat DCA al acelui titular de DCA din TARGET2 – [inserați referința băncii centrale/țării]. Articolul 32 Drepturile terților (1) Titularii de DCA nu transferă, nu constituie garanții reale mobiliare asupra și nu cesionează terților drepturile, beneficiile, obligațiile, responsabilitățile și creanțele născute din prezentele condiții sau referitoare la acestea, fără consimțământul scris al [inserați denumirea băncii centrale]. (2) Prezentele condiții nu creează drepturi în favoarea sau obligații în relație cu nicio altă entitate în afară de [inserați denumirea băncii centrale] și titularii de DCA din TARGET2 – [inserați referința băncii centrale/țării]. Articolul 33 Legea aplicabilă, jurisdicția și locul executării (1) Relația bilaterală dintre [inserați denumirea băncii centrale] și titularii de DCA din TARGET2 – [inserați referința băncii centrale/țării] este guvernată de legea [inserați adjectivul referitor la numele țării]. (2) Fără a aduce atingere competenței Curții de Justiție a Uniunii Europene, orice diferend rezultat dintr-un element referitor la relația menționată la alineatul (1) este de competența exclusivă a instanțelor competente din [inserați locul sediului băncii centrale]. (3) În privința raportului juridic dintre [inserați referința băncii centrale] și titularii de DCA, locul executării este [inserați locul sediului băncii centrale]. Articolul 34 Nulitate parțială În cazul în care oricare dintre prevederile prezentelor condiții este sau devine nulă, aceasta nu aduce atingere aplicabilității tuturor celorlalte prevederi din prezentele condiții. Articolul 35 Intrarea în vigoare și forța obligatorie (1) Prezentele condiții intră în vigoare la [inserați data corespunzătoare]. (2) [Inserați dacă este necesar în conformitate cu dreptul intern aplicabil: Prin solicitarea unui DCA în TARGET2 – [inserați referința băncii centrale/țării], entitățile solicitante acceptă automat aplicarea prezentelor condiții între ele și în relația cu [inserați denumirea băncii centrale]]. Apendicele I PARAMETRII CONTURILOR DE FONDURI DEDICATE – SPECIFICAȚII TEHNICE Pe lângă prevederile condițiilor, pentru interacțiunea cu Platforma T2S se aplică următoarele reguli: 1. Cerințe tehnice pentru participarea la TARGET2 – [inserați referința băncii centrale/țării] cu privire la infrastructura, rețeaua și formatele mesajelor 1. T2S utilizează serviciile unui furnizor de servicii de rețea T2S pentru schimbul de mesaje. Fiecare titular de DCA care utilizează o conexiune directă are o conexiune la cel puțin o rețea securizată cu protocol internet a unui furnizor de servicii de rețea T2S. 2. Fiecare titular de DCA parcurge cu succes o serie de teste pentru a-și demonstra capacitatea tehnică și operațională înainte de a putea participa la TARGET2 – [inserați referința băncii centrale/țării]. 3. Pentru inițierea de ordine de transfer de lichiditate în DCA se utilizează serviciile furnizorilor de servicii de rețea T2S. Ordinele de transfer de lichiditate se adresează direct T2S DN și trebuie să conțină următoarele informații: (a) în cazul transferurilor de lichiditate între două DCA, numerele de cont unice de 34 de caractere ale titularilor de DCA care trimit și primesc; sau (b) în cazul transferurilor de lichiditate dintr-un DCA într-un cont PM, numărul de cont unic de 34 de caractere al titularului de DCA care trimite și numărul de cont al contului PM care primește. 4. Pentru schimbul de informații cu Platforma T2S poate fi utilizat fie modul A2A, fie modul U2A. Securitatea schimbului de mesaje între DCA și Platforma T2S se bazează pe serviciul Public Key Infrastructure (PKI) oferit de un furnizor de servicii de rețea T2S. Informații referitoare la serviciul PKI sunt disponibile în documentația furnizată de acest furnizor de servicii de rețea T2S. 5. Titularii de DCA respectă structura mesajelor ISO20022 și specificațiile câmpurilor. Toate mesajele includ un antet de aplicație de business (Business Application Header – BAH). Structura mesajului, specificațiile câmpurilor și BAH sunt definite în documentația ISO, ținând cont de restricțiile stabilite pentru T2S, astfel cum sunt prevăzute acestea în capitolul 3.3.3. Cash Management (camt) din UDFS T2S. 6. Conținutul câmpurilor este validat la nivelul Platformei T2S, în conformitate cu cerințele UDFS T2S. 2. Tipuri de mesaje Sunt procesate următoarele tipuri de mesaje, sub rezerva subscrierii: Tip de mesaj Descriere (camt.003) GetAccount (camt.004) ReturnAccount (camt.005) GetTransaction (camt.006) ReturnTransaction (camt.009) GetLimit (camt.010) ReturnLimit (camt.011) ModifyLimit (camt.012) DeleteLimit (camt.018) GetBusinessDayInformation (camt.019) ReturnBusinessDayInformation (camt.024) ModifyStandingOrder (camt.025) Receipt (camt.050) LiquidityCreditTransfer (camt.051) LiquidityDebitTransfer (camt.052) BankToCustomerAccountReport (camt.053) BankToCustomerStatement (camt.054) BankToCustomerDebitCreditNotification (camt.064) LimitUtilisationJournalQuery (camt.065) LimitUtilisationJournalReport (camt.066) IntraBalanceMovementInstruction (camt.067) IntraBalanceMovementStatusAdvice (camt.068) IntraBalanceMovementConfirmation (camt.069) GetStandingOrder (camt.070) ReturnStandingOrder (camt.071) DeleteStandingOrder (camt.072) IntraBalanceMovementModificationRequest (camt.073) IntraBalanceMovementModificationRequestStatusAdvice (camt.074) IntraBalanceMovementCancellationRequest (camt.075) IntraBalanceMovementCancellationRequestStatusAdvice (camt.078) IntraBalanceMovementQuery (camt.079) IntraBalanceMovementQueryResponse (camt.080) IntraBalanceModificationQuery (camt.081) IntraBalanceModificationReport (camt.082) IntraBalanceCancellationQuery (camt.083) IntraBalanceCancellationReport (camt.084) IntraBalanceMovementPostingReport (camt.085) IntraBalanceMovementPendingReport 3. Verificarea dublei inițieri 1. Toate ordinele de transfer de lichiditate sunt supuse unei verificări a dublei inițieri, scopul acestei verificări fiind respingerea ordinelor de transfer de lichiditate care au fost inițiate de mai multe ori. 2. Sunt verificați următorii parametri: — referința ordinului (End to End Id); — cont de debit și credit (DCA sau cont PM); și — suma aferentă instrucțiunii. 3. În cazul în care toate câmpurile descrise la punctul 2 ale unui ordin de transfer de lichiditate recent inițiat sunt identice cu cele ale unui ordin de transfer de lichiditate care a fost acceptat, dar încă nu a fost decontat, sau ale unui ordin de transfer de lichiditate care a fost decontat în ultimele trei zile de operare, ordinul de transfer de lichiditate recent inițiat este respins. 4. Coduri de eroare În cazul în care un ordin de transfer de lichiditate este respins pentru nonconformitate cu câmpurile de la punctul 3 subpunctul 2, titularul de DCA primește un mesaj de comunicare a statutului [camt.025], astfel cum se descrie în capitolul 4.1 din UDFS T2S. 5. Evenimente declanșatoare ale decontării 1. Pentru ordine de transfer de lichiditate imediate, nu este necesară o etichetă XML specifică; 2. Ordinele de transfer de lichiditate predefinite și ordinele de transfer de lichiditate programate pot fi declanșate la o anumită oră sau de un eveniment din ziua decontării: — pentru decontarea la o anumită oră, se utilizează eticheta XML «Time(/ExctnTp/Tm/)»; — pentru decontarea la apariția unui eveniment specific, se utilizează eticheta XML «(EventType/ExctnTp/Evt/)». 3. Perioada de valabilitate a ordinelor de transfer de lichiditate programate se stabilește prin intermediul următoarelor etichete XML: «FromDate/VldtyPrd/FrDt/» și «ToDate/VldtyPrd/ToDt/». 6. Decontarea ordinelor de transfer de lichiditate Ordinele de transfer de lichiditate nu sunt reciclate, plasate în coada de așteptare sau compensate. Statutele diferite ale ordinelor de transfer de lichiditate sunt descrise la capitolul 1.6.4 din UDFS T2S. 7. Utilizarea modurilor U2A și A2A 1. Modurile U2A și A2A pot fi utilizate pentru obținerea de informații și administrarea lichidității. Rețelele furnizorilor de servicii de rețea T2S sunt rețelele suport de comunicații tehnice pentru schimbul de informații și aplicarea măsurilor de control. Următoarele moduri sunt disponibile pentru utilizare de către titularii DCA: (a) modul «aplicație-către-aplicație» (A2A) În cazul A2A, informațiile și mesajele sunt transmise între Platforma T2S și aplicația internă a titularului de DCA. Prin urmare, titularul de DCA trebuie să se asigure că este disponibilă o aplicație corespunzătoare pentru schimbul de mesaje XML (solicitări și răspunsuri); (b) modul «utilizator-către-aplicație» (U2A) U2A permite comunicarea directă între un titular de DCA și T2S GUI. Informațiile sunt afișate într-o aplicație pentru navigare pe internet (browser) care rulează pe un sistem PC. Pentru accesul U2A infrastructura IT trebuie să fie capabilă să accepte cookies și JavaScript. Detalii suplimentare sunt prevăzute în Manualul utilizatorului T2S (T2S User Handbook). 2. Datele statice sunt disponibile pentru vizualizare în modul U2A. Afișarea este disponibilă doar în limba engleză. 3. Informațiile sunt furnizate în modul «tragere» (pull), ceea ce înseamnă că fiecare titular de DCA trebuie să solicite să i se furnizeze informații. 4. Drepturile de acces la modurile U2A și A2A sunt acordate utilizând T2S GUI. 5. Semnătura «Non Repudiation of Origin» (NRO) permite destinatarului unui mesaj să demonstreze că acest mesaj a fost emis și că nu a fost modificat. 6. În cazul în care un titular de DCA are probleme tehnice și nu poate iniția niciun ordin de transfer de lichiditate, acesta poate contacta banca centrală a acestuia, care va acționa cu maxima diligență posibilă în numele titularului de DCA. 8. Documentația relevantă Detalii suplimentare și exemple care ilustrează regulile de mai sus sunt cuprinse în UDFS T2S și în Manualul utilizatorului T2S (T2S User Handbook), astfel cum sunt acestea modificate periodic și publicate pe website-ul BCE în limba engleză. Apendicele II SCHEMA DE COMPENSAȚIE PENTRU TARGET2 AFERENTĂ DESCHIDERII ȘI FUNCȚIONĂRII DCA 1. Principii generale (a) În cazul unei disfuncționalități tehnice a TARGET2, titularii de DCA pot depune cereri de compensație în conformitate cu schema de compensație pentru TARGET2 stabilită în prezentul apendice. (b) Cu excepția situației în care Consiliul guvernatorilor BCE decide altfel, schema de compensație pentru TARGET2 nu se aplică în situațiile în care disfuncționalitatea tehnică a TARGET2 este rezultatul unor evenimente externe care se află în afara controlului rezonabil al băncilor centrale implicate sau este urmarea acțiunilor sau a inacțiunilor terților. (c) Compensația conform schemei de compensație pentru TARGET2 este singura procedură de compensație oferită în cazul unei disfuncționalități tehnice a TARGET2. Cu toate acestea, titularii de DCA pot recurge la alte mijloace legale pentru a solicita despăgubiri. Acceptarea de către un titular de DCA a unei oferte de compensație în cadrul schemei de compensație pentru TARGET2 constituie acordul irevocabil prin care titularul de DCA respectiv renunță la toate pretențiile în legătură cu ordinele de plată pentru care acceptă compensația (inclusiv pretențiile referitoare la repararea prejudiciului indirect) pe care le-ar putea avea împotriva oricărei bănci centrale și prin care consideră primirea plății compensatorii corespunzătoare ca fiind o soluționare integrală și definitivă a tuturor acestor pretenții. Titularul de DCA despăgubește băncile centrale în cauză, până la concurența sumei primite în virtutea schemei de compensație pentru TARGET2, pentru orice alte cereri de compensație suplimentare depuse de către oricare alt participant sau oricare alt terț în legătură cu ordinul de plată sau plata în cauză. (d) Depunerea unei oferte de compensație nu constituie acceptarea răspunderii [inserați denumirea băncii centrale] sau a răspunderii oricărei alte bănci centrale pentru disfuncționalitatea tehnică a TARGET2. 2. Condiții pentru ofertele de compensație (a) Un plătitor poate depune o cerere pentru cheltuieli administrative și de compensație pentru dobândă dacă, din cauza unei disfuncționalități tehnice a TARGET2, un ordin de transfer de lichiditate nu a fost decontat în ziua de operare în care a fost acceptat. (b) Un beneficiar poate depune o cerere pentru cheltuieli administrative dacă, din cauza unei disfuncționalități tehnice a TARGET2, nu a primit o plată care trebuia primită într-o anumită zi de operare. De asemenea, beneficiarul poate depune o cerere de compensație pentru dobândă dacă sunt îndeplinite una sau mai multe dintre următoarele condiții: (i) în cazul participanților care au acces la facilitatea de credit marginală: din cauza unei disfuncționalități tehnice a TARGET2, un beneficiar a recurs la facilitatea de credit marginală; și/sau (ii) în cazul tuturor participanților: a fost imposibil din punct de vedere tehnic să apeleze la piața monetară sau obținerea acestui tip de refinanțare a fost imposibilă din alte motive în mod obiectiv rezonabile. 3. Calculul compensației (a) În ceea ce privește oferta de compensație adresată unui plătitor: (i) cheltuielile administrative sunt stabilite la 50 EUR pentru primul ordin de plată nedecontat, 25 EUR pentru fiecare dintre următoarele patru asemenea ordine de plată și 12,50 EUR pentru fiecare dintre următoarele asemenea ordine de plată. Cheltuielile administrative se calculează separat, în relație cu fiecare beneficiar; (ii) compensația pentru dobândă se determină prin aplicarea unei rate de referință ce se va stabili zilnic. Rata de referință menționată este cea mai mică dintre următoarele două rate: rata medie a dobânzii overnight în euro (euro overnight index average) (EONIA) și rata dobânzii pentru facilitatea de credit marginală. Rata de referință se aplică la valoarea ordinului de plată nedecontat ca urmare a disfuncționalității tehnice a TARGET2 pentru fiecare zi în perioada cuprinsă între data inițierii efective sau, în ceea ce privește ordinele de plată menționate la punctul 2 litera (b) punctul (ii), data la care s-a intenționat inițierea ordinului de plată și data la care ordinul de plată a fost sau ar fi putut fi decontat. Din valoarea oricărei compensații se deduc orice beneficii realizate din plasarea fondurilor rezultate din ordinele de plată nedecontate în depozite în cadrul Eurosistemului; și (iii) nu se plătește compensație pentru dobândă în situația în care și doar în măsura în care fondurile rezultate din ordinele de plată nedecontate au fost plasate pe piață sau au fost utilizate pentru îndeplinirea obligațiilor de constituire a rezervelor minime obligatorii. (b) În ceea ce privește oferta de compensație adresată unui beneficiar: (i) cheltuielile administrative sunt stabilite la 50 EUR pentru primul ordin de plată nedecontat, 25 EUR pentru fiecare dintre următoarele patru asemenea ordine de plată și 12,50 EUR pentru fiecare dintre următoarele asemenea ordine de plată. Cheltuielile administrative se calculează separat, în relație cu fiecare plătitor; (ii) se aplică metoda de calculare a compensației pentru dobândă prevăzută la litera (a) punctul (ii), cu diferența că, în acest caz, compensația pentru dobândă se plătește luând în calcul o rată egală cu diferența dintre rata dobânzii pentru facilitatea de credit marginală și rata de referință și se calculează la suma pentru care s-a recurs la facilitatea de credit marginală ca urmare a disfuncționalității tehnice a TARGET2. 4. Reguli de procedură (a) O cerere de compensație se formulează utilizând formularul de cerere disponibil pe website-ul [inserați denumirea băncii centrale] în limba engleză (a se vedea [inserați referința website-ului băncii centrale]). Plătitorii depun un formular distinct de cerere pentru fiecare beneficiar, iar beneficiarii depun câte un formular distinct de cerere pentru fiecare plătitor. Pentru dovedirea informațiilor precizate în formularul de cerere se prezintă suficiente documente și informații suplimentare. Pentru fiecare plată sau ordin de plată poate fi depusă o singură cerere. (b) Titularii de DCA depun formularele de cerere la [inserați denumirea băncii centrale] în termen de patru săptămâni de la producerea disfuncționalității tehnice a TARGET2. Informațiile și probele suplimentare solicitate de [inserați denumirea băncii centrale] se transmit în termen de două săptămâni de la data la care acestea au fost solicitate. (c) [Inserați denumirea băncii centrale] examinează cererile și le înaintează BCE. Cu excepția situației în care Consiliul guvernatorilor BCE a decis altfel și a comunicat acest lucru titularilor de DCA, toate cererile de compensație primite sunt evaluate nu mai târziu de 14 săptămâni de la producerea disfuncționalității tehnice a TARGET2. (d) [Inserați denumirea băncii centrale] comunică titularilor de DCA în cauză rezultatul evaluării prevăzute la litera (c). Dacă evaluarea se concretizează într-o ofertă de compensație, titularii de DCA în cauză trebuie fie să accepte oferta de compensație, fie să o refuze, în termen de patru săptămâni de la comunicarea ofertei respective, pentru fiecare plată sau ordin de plată la care se referă fiecare cerere, prin semnarea unei scrisori de acceptare în formă standard (modelul acesteia fiind disponibil pe website-ul [inserați denumirea băncii centrale] (a se vedea [inserați referința website-ului băncii centrale]). În cazul în care [inserați denumirea băncii centrale] nu a primit această scrisoare în termen de patru săptămâni, se consideră că titularii de DCA în cauză au refuzat oferta de compensație. (e) [Inserați denumirea băncii centrale] efectuează plăți compensatorii după primirea scrisorii de acceptare a compensației emise de un titular de DCA. Nici o plată compensatorie nu este purtătoare de dobânzi. Apendicele III TERMENI DE REFERINȚĂ PENTRU OPINIILE JURIDICE PRIVIND CAPACITATEA ȘI ȚARA TERMENI DE REFERINȚĂ PENTRU OPINIILE JURIDICE PRIVIND CAPACITATEA TITULARILOR DE DCA ÎN TARGET2 [Inserați denumirea băncii centrale] [adresa] Participare la [numele sistemului] [locul] [data] Stimate Doamne/Stimați Domni, În calitate de consilieri juridici [interni sau externi] ai [precizați denumirea titularului de DCA sau a sucursalei titularului de DCA], ni s-a solicitat emiterea prezentei opinii juridice cu privire la aspectele ce decurg din legea [jurisdicția în cadrul căreia titularul de DCA își are sediul; în continuare, «jurisdicția»] în legătură cu participarea [precizați denumirea titularului de DCA] (în continuare, «titularul de DCA») la [denumirea sistemului component al TARGET2] (în continuare, «sistemul»). Prezenta opinie juridică se limitează la legea [jurisdicția] în vigoare la data prezentei. Pentru elaborarea prezentei opinii juridice nu am examinat legea altor jurisdicții și nu exprimăm, nici nu sugerăm vreo opinie juridică în acest sens. Fiecare dintre declarațiile și opiniile juridice prezentate mai jos are aceeași acuratețe și validitate conform legii [jurisdicția], indiferent dacă titularul de DCA acționează sau nu prin intermediul sediului principal sau prin intermediul uneia sau al mai multor sucursale înființate în sau în afara [jurisdicția] pentru inițierea ordinelor de transfer de lichiditate și primirea transferurilor de lichiditate. I. DOCUMENTE ANALIZATE În scopul elaborării prezentei opinii juridice, am analizat: 1. o copie certificată a [precizați documentul (documentele) de constituire relevant(e)] al (ale) titularului de DCA, în vigoare la data prezentei; 2. [dacă este cazul] un extras din [precizați registrul comerțului relevant] și [dacă este cazul] [registrul instituțiilor de credit sau un registru similar]; 3. [în măsura aplicabilă] o copie după autorizația titularului de DCA sau altă dovadă a autorizării de a furniza servicii bancare, de investiții, de transfer de fonduri sau alte servicii financiare în [jurisdicția]; 4. [dacă este cazul] o copie după hotărârea adoptată de consiliul de administrație sau de organul de conducere relevant al titularului de DCA la data de [inserați data], [inserați anul], care dovedește acordul titularului de DCA de a adera la prevederile documentației sistemului, astfel cum este aceasta definită mai jos; și 5. [precizați toate împuternicirile și alte documente care constituie sau dovedesc autorizarea corespunzătoare a persoanei sau a persoanelor semnatare ale documentației aferente a sistemului (astfel cum este aceasta definită mai jos) în numele titularului de DCA]; și toate celelalte documente referitoare la constituirea, competențele și autorizațiile titularului de DCA, necesare sau corespunzătoare pentru emiterea prezentei opinii juridice (în continuare «documentația titularului de DCA»). În scopul elaborării prezentei opinii juridice, am mai analizat, de asemenea: 1. [inserați o referință la mecanismele de punere în aplicare a condițiilor armonizate pentru deschiderea și funcționarea unui cont de fonduri dedicate în TARGET2] pentru sistem din data de [inserați data] (în continuare, «regulile»); și 2. […]. Regulile și […] sunt denumite în continuare «documentația sistemului» (și, împreună cu documentația titularului de DCA, sunt denumite «documentațiile»). II. PREMISE În scopul elaborării prezentei opinii juridice, în privința documentațiilor am pornit de la următoarele premise: 1. documentația sistemului care ne-a fost furnizată este compusă din documente originale sau copii conforme ale acestora; 2. prevederile documentației sistemului, precum și drepturile și obligațiile ce decurg din aceasta sunt valide și au forță juridică obligatorie conform legii [inserați o referință la statul membru aferent sistemului] sub a căror guvernare a fost declarată că se află, iar posibilitatea alegerii legii [inserați o referință la statul membru aferent sistemului] care să guverneze documentația sistemului este recunoscută de legea [inserați o referință la statul membru aferent sistemului]; 3. documentația titularului de DCA corespunde capacității juridice și competențelor părților relevante și documentele componente au fost în mod valid autorizate, adoptate sau perfectate și, unde era necesar, transmise de către părțile relevante; și 4. documentația titularului de DCA este obligatorie pentru părțile vizate și nu a existat nicio încălcare a prevederilor acesteia. III. OPINII JURIDICE PRIVIND TITULARUL DE DCA A. Titularul de DCA este o societate legal înființată și înregistrată sau altfel constituită sau organizată în mod corespunzător conform legii [jurisdicția]. B. Titularul de DCA deține toate competențele necesare la nivelul său pentru a exercita și îndeplini drepturile și obligațiile prevăzute în documentația sistemului la care este parte. C. Asumarea sau executarea și exercitarea de către titularul de DCA a drepturilor și a obligațiilor conform documentației sistemului la care titularul de DCA este parte nu vor contraveni în nicio privință actelor cu putere de lege sau normelor administrative [jurisdicția] aplicabile titularului de DCA sau documentației titularului de DCA. D. Titularul de DCA nu are nevoie de niciun fel de autorizări, aprobări, consimțăminte, notificări, înregistrări, autentificări notariale sau alte certificări suplimentare din partea sau către o instanță sau autoritate guvernamentală, judiciară sau publică competentă în [jurisdicția], în legătură cu adoptarea, validitatea sau executarea oricărui document care face parte din documentația sistemului sau executarea ori exercitarea drepturilor și a obligațiilor prevăzute de aceasta. E. Titularul de DCA a luat toate măsurile necesare la nivelul său și alte măsuri necesare conform legii [jurisdicția] pentru a se asigura că obligațiile ce îi revin conform documentației sistemului sunt legale, valide și au forță obligatorie. Prezenta opinie juridică este emisă la data menționată în cuprinsul ei și este adresată exclusiv [inserați denumirea băncii centrale] și [titularul de DCA]. Nicio altă persoană nu se poate prevala de prezenta opinie juridică și este interzisă divulgarea conținutului acesteia altor persoane decât destinatarilor ei declarați și consilierilor juridici ai acestora, fără obținerea în prealabil a acordului nostru scris în acest sens, cu excepția Băncii Centrale Europene și a băncilor centrale naționale din Sistemul European al Băncilor Centrale [și [a băncii centrale naționale/autorităților de reglementare competente] din [jurisdicția]]. Cu stimă, [semnătura] TERMENI DE REFERINȚĂ PENTRU OPINIILE JURIDICE REFERITOARE LA ȚARĂ PENTRU TITULARII DE DCA DIN TARGET2 DIN AFARA SEE [Inserați denumirea băncii centrale] [adresa] [numele sistemului] [locul] [data] Stimate Doamne/Stimați Domni, În calitate de consilieri juridici [externi] ai [precizați denumirea titularului de DCA sau al sucursalei titularului de DCA] («titular de DCA»), ni s-a solicitat emiterea prezentei opinii juridice în temeiul legii [jurisdicția] cu privire la aspectele ce decurg din legea [jurisdicția în care titularul de DCA își are sediul; în continuare, «jurisdicția»] în legătură cu participarea titularului de DCA la un sistem component al TARGET2 (în continuare, «sistem»). Trimiterile din prezentul document la legea [jurisdicția] includ toate reglementările aplicabile în [jurisdicția]. Prezenta reprezintă opinia noastră formulată în temeiul legii [jurisdicția], în special cu privire la titularul de DCA cu sediul în afara [inserați o referință la statul membru aferent sistemului] în legătură cu drepturile și obligațiile ce decurg din participarea la sistem, conform prevederilor documentației sistemului definită mai jos. Prezenta opinie juridică se limitează la legea [jurisdicția] în vigoare la data prezentei. Pentru elaborarea prezentei opinii juridice nu am examinat legea altor jurisdicții și nu exprimăm, nici nu sugerăm vreo opinie juridică în acest sens. Am pornit de la premisa că nu există prevederi în legea altei jurisdicții care să afecteze prezenta opinie juridică. 1. DOCUMENTE ANALIZATE În scopul elaborării prezentei opinii, am analizat documentele enumerate mai jos și alte asemenea documente pe care le-am considerat necesare sau pertinente: 1. [inserați o referință la mecanismele de punere în aplicare a condițiilor armonizate pentru deschiderea și funcționarea unui cont de fonduri dedicate în TARGET2] pentru sistem din data de [inserați data] (în continuare, «regulile»); și 2. orice alt document care guvernează sistemul și/sau relația dintre titularul de DCA și alți participanți la sistem, precum și dintre participanții la sistem și [inserați denumirea băncii centrale]. Regulile și […] sunt denumite în continuare «documentația sistemului». 2. PREMISE În scopul elaborării prezentei opinii juridice, în privința documentației sistemului am pornit de la următoarele premise: 1. documentația sistemului corespunde capacității juridice și competențelor părților în cauză și documentele componente au fost în mod valid autorizate, adoptate sau perfectate și, unde era necesar, transmise de părțile relevante; 2. prevederile documentației sistemului, precum și drepturile și obligațiile ce decurg din aceasta sunt valide și au forță juridică obligatorie conform legii [inserați o referință la statul membru aferent sistemului] sub a căror guvernare a fost declarată că se află, iar alegerea legii [inserați o referință la statul membru aferent sistemului] care guvernează documentația sistemului este recunoscută de legea [inserați o referință la statul membru aferent sistemului]; 3. documentele ce ne-au fost înaintate în copie sau ca specimene sunt conforme cu originalele. 3. OPINIE JURIDICĂ Pe baza și sub rezerva celor menționate mai sus și, în fiecare caz în parte, sub rezerva prevederilor punctelor de mai jos, apreciem că: 3.1. Aspecte legale specifice țării [în măsura aplicabilă] Următoarele caracteristici ale legislației [jurisdicția] sunt conforme cu și nu anulează obligațiile titularului de DCA ce decurg din documentația sistemului: [lista aspectelor legale specifice țării]. 3.2. Aspecte generale privind insolvența 3.2.a. Tipuri de proceduri de insolvență Singurele tipuri de proceduri de insolvență (inclusiv concordatul sau reorganizarea) care, în sensul prezentei opinii juridice, includ toate procedurile cu privire la activele titularului de DCA sau la orice sucursală a sa din [jurisdicția], care pot fi aplicate în cazul titularului de DCA în [jurisdicția], sunt următoarele: [lista procedurilor în limba versiunii originale și în traducere în limba engleză] (toate împreună fiind denumite «proceduri de insolvență»). În plus față de procedurile de insolvență, titularul de DCA, oricare dintre activele sale sau orice sucursală a sa din [jurisdicția] pot fi supuse în [jurisdicția] la [enumerați în limba versiunii originale și în traducere în limba engleză, orice moratoriu, procedură de administrare specială aplicabilă sau orice alte proceduri în urma cărora ordinele de plată către și/sau de la titularul de DCA pot fi suspendate sau pot fi impuse limitări cu privire la aceste ordine de plată, sau orice proceduri similare] (toate împreună fiind denumite în continuare «proceduri»). 3.2.b. Tratate cu privire la insolvență [Jurisdicția] sau anumite subdiviziuni politice din [jurisdicția], conform precizărilor, este parte/sunt părți semnatare la următoarele tratate cu privire la insolvență: [precizați, dacă se aplică, ce tratat are sau poate avea o influență asupra prezentei opinii juridice]. 3.3. Forța juridică a documentației sistemului Sub rezerva prevederilor punctelor de mai jos, toate prevederile documentației sistemului au forță obligatorie și produc efecte juridice în conformitate cu prevederile lor în temeiul legii [jurisdicția], în special în cazul deschiderii oricăror proceduri de insolvență sau proceduri în privința titularului de DCA. În special, considerăm că: 3.3.a. Procesarea ordinelor de transfer de lichiditate Prevederile privind procesarea ordinelor de transfer de lichiditate [enumerarea secțiunilor] din reguli sunt valide și produc efecte juridice. În special, toate ordinele de transfer de lichiditate procesate conform acestor secțiuni vor fi valide, obligatorii și vor produce efecte juridice conform prevederilor legii [jurisdicția]. Prevederea cuprinsă în reguli care specifică exact momentul la care ordinele de transfer de lichiditate devin definitive și irevocabile ([inserați o referință la secțiunea din reguli]) este validă, obligatorie și produce efecte juridice conform legii [jurisdicția]. 3.3.b. Autoritatea conferită [inserați denumirea băncii centrale] pentru a-și îndeplini funcțiile Deschiderea procedurilor de insolvență sau a procedurilor în privința titularului de DCA nu aduce atingere autorității conferite și competențelor [inserați denumirea băncii centrale] ce decurg din documentația sistemului. [Specificați [în măsura aplicabilă] că: aceeași opinie juridică este aplicabilă și în legătură cu orice altă entitate care prestează titularilor de DCA servicii cerute în mod direct și necesar pentru participarea la sistem (de exemplu, furnizorii de servicii de rețea)]. 3.3.c. Soluții de remediere în situația neîndeplinirii obligațiilor [În cazul în care sunt aplicabile titularului de DCA, prevederile [enumerarea secțiunilor] din reguli cu privire la exigibilitatea anticipată a creanțelor care nu au ajuns încă la scadență, compensarea bilaterală (set-off) a creanțelor pentru utilizarea depozitelor titularului de DCA, executarea unei garanții reale mobiliare, suspendarea sau încetarea participării, creanțele pentru dobânzile neachitate și încetarea contractelor și a tranzacțiilor ([inserați alte clauze relevante cuprinse în reguli sau în documentația sistemului]) sunt valide și produc efecte juridice conform prevederilor legii [jurisdicția].] 3.3.d. Suspendare și încetare În cazul în care sunt aplicabile titularului de DCA, prevederile cuprinse în [enumerarea secțiunilor] din reguli (în privința suspendării și încetării participării titularului de DCA la sistem cu ocazia deschiderii procedurilor de insolvență sau a procedurilor sau în cazul altor situații de neîndeplinire a obligațiilor, astfel cum